b"\n_START_ARTICLE_\nJurament antimodernista\n_START_PARAGRAPH_\nEl jurament antimodernista \xc3\xa9s el text d'un jurament que el papa Pius X va decretar dins del seu motu proprio Sacrorum Antistitum, promulgat l'1 de setembre del 1910. _NEWLINE_Per aquest jurament, els membres del clergat, professors de centres d'estudis eclesi\xc3\xa0stics o catedr\xc3\xa0tics a universitats pontif\xc3\xadcies havien de repudiar les doctrines del modernisme. Se l'ha de situar en el context de l'acci\xc3\xb3 de l'Esgl\xc3\xa9sia cat\xc3\xb2lica que des de la il\xc2\xb7lustraci\xc3\xb3 va comen\xc3\xa7ar perdent la preemin\xc3\xa8ncia i la darrera paraula en el debat cient\xc3\xadfic i filos\xc3\xb2fic. El jurament i les altres lleis del motu proprio havien d'\xc2\xabapartar el perill del modernisme\xc2\xbb. Aquest decret \xc3\xa9s la continuaci\xc3\xb3 de l'activisme antimodernista de l'Esgl\xc3\xa9sia, un neguit que ja es va trobar, entre d'altres en publicacions com Quanta Cura i el  S\xc3\xadl\xc2\xb7labus dels errors del 1864, Aeterni Patris (1879), Pascendi Dominici Gregis (1907) i el 1928 va continuar amb Mortalium Animos._NEWLINE_Durant el Concili del Vatic\xc3\xa0 II el 1967 el papa Pau VI va suprimir aquesta pr\xc3\xa0ctica. Aquesta llibertat relativa no va durar gaire i nom\xc3\xa9s vint-i-dos anys m\xc3\xa9s tard, el 1989, Joseph Ratzinger, durant el papat del conservador Karol Wojty\xc5\x82a (Joan Pau II) va decretar un nou \xc2\xabjurament de fidelitat a l'acceptar d'un ofici que s'ha d'exercir en nom de l'Esgl\xc3\xa9sia\xc2\xbb."